Държавен вестник, бр. 15, 2017 г., стр. 41

БРОЙ  15	
Д Ъ Р Ж А В Е Н  В Е С Т Н И К 	
СТР.  41  
	
6.1.	 Подготовката на нормативна база 
и процедури при изпълнението на 
дейности, като мониторинг, контрол, 
разпределение на честотния сектор 
и др.;
	
6.2.	 Обмяна на опит и добри практики 
в прилагането на икономическите и 
търговските принципи на пазарната 
икономика в сектора на съобщенията 
и информационните технологии;
	
6.3.	 Стандартизация;
	
6.4.	 Развитие на информационното обще-
ство;
	
6.5.	 Технически аспекти и реализиране на 
електронното правителство, както и 
развитие на инфраструктурата в об-
ластта на съобщенията;
	
6.6.	 Дейности на правителствата, насоче-
ни към преодоляване на цифровото 
разделение;
	
6.7.	 Инициативи за повишаване на инфор-
мираността и засилване на чувстви-
телността за ролята на ИКТ сектора 
за растежа и конкурентоспособността 
и насърчаване на широк публичен 
достъп до електронни услуги;
	
6.8.	 Насърчаване на най-новите постиже-
ния на глобалните информационни и 
комуникационни технологии;
	
6.9.	 Развитие на капацитета и на човешките 
ресурси;
	
6.10.	Насърчаване на използването на 
информационни и комуникационни 
технологии;
	
6.11.	Други въпроси по взаимно съгласие.
Член 7
В областта на изследователската дейност и 
развитието на информационните технологии 
и телекомуникационното оборудване, както 
и в областта на обучението на специалисти 
Страните подкрепят и поощряват прякото 
сътрудничество между съответните органи-
зации в двете държави.
Член 8
Това Споразумение не засяга правата и 
задълженията на Договарящите страни, про-
изтичащи от международни споразумения с 
трети страни.
Член 9
9.1. Компетентните органи, отговорни за 
изпълнението на това Споразумение, са:
– за Република България: Министерството 
на транспорта, информационните технологии 
и съобщенията;
– за Алжирската демократична и народ-
на република: Министерството на пощите 
и информационните и комуникационните 
технологии.
9.2. В случай на промяна, свързана с тези 
компетентни органи в една от страните, тази 
страна своевременно уведомява другата страна 
за промяната. 
Член 10
Всички дейности по това Споразумение 
се изпълняват при наличие на средства и 
други ресурси у Договарящите страни. Всяка 
страна поема разходите си по изпълнението 
на дейностите по сътрудничеството.
Член 11
Всяка от Договарящите страни се задължа-
ва да не разкрива информацията, придобита 
по силата на това Споразумение, на която и да 
е трета страна без предварителното съгласие 
на Договарящите страни.
Член 12
Договарящите страни полагат всички 
усилия за решаването на всички спорове, 
произтичащи от тълкуването и прилагането 
на това Споразумение, посредством преки 
преговори и консултации.
Член 13
За кореспонденция във връзка с прилага-
нето на това Споразумение двете Договарящи 
страни използват английски език. Езикът за 
кореспонденция между другите организации и 
институции по това Споразумение се определя 
по взаимно съгласие.
Член 14
14.1. Всяка от Договарящите страни може 
да предлага изменения и/или допълнения 
към настоящото Споразумение само писмено, 
като те са предмет на взаимно договаряне 
между страните.
14.2. Измененията и/или допълненията по 
предходната алинея влизат в сила по реда на 
чл. 15, ал. 1 от това Споразумение.
Член 15
15.1. Това Споразумение влиза в сила от 
датата на получаването на втората от двете 
дипломатически ноти, с които Договарящите 
страни взаимно се уведомяват за изпълнени-
ето на техните вътрешноправни процедури за 
влизането му в сила.
15.2. Това Споразумение се сключва за 
срок 5 години от момента на влизането му 
в сила и може да бъде подновявано авто-
матично за следващи срокове от 5 години, 
освен ако някоя от Страните не уведоми за 
прекратяването му в писмена форма по ди-
пломатически път най-малко 6 месеца преди 
края на всеки срок. 
15.3. Прекратяването на това Споразумение 
не засяга развитието на договорените програми 
и проекти, чиято реализация е започнала и 
не е завършена по време на прекратяването 
на Споразумението.